Eile õhtul võeti pärast Ateistlikku Aftekat ehk Ateistliku Afteka aftekal Tartu NAK-i kaks uut liiget: kunstnikud Albert Gulk ja Marja-Liisa Plats. Ettepaneku tegid Aapo Ilves ja Wimberg, seda toetasid Veiko Märka ja Contra.    Albert Gulk on NAK-i kaaskonnas liikunud alates selle loomisest peale, ta on eesti kunstimaailmas tunnustatud autor,  kes on lisaks muule illustreerinud ka naklaste (Märka, Ruitlane) raamatuid. Lähemalt Google'ist.    Marja-Liisa Plats on andekas lasteraamatute illustreerija, sel alal kindlasti tulevikutegija, kelle loomingut võib leida Heiki Vilepi, Voldemar Milleri jt raamatutest, ajakirjast Täheke jm. Lähemalt Raamatukoist.